疊石塘山

疊石塘山，又叫路環塔石塘山，喺澳門路環。海拔170.6米高，係澳門最高點。

設施
路環步行徑
路環步行徑係澳門離島區第一條林徑，1984年開始起，1986年起好，全長8,100公尺。嗰度四通八達，遊人可以去黑沙水庫郊野公園、石排灣郊野公園，亦可以上山頂去媽祖塑像。

路環山頂公園
喺1988年起完，喺疊石塘山山頂，佔地大約260平方米。嗰度有一個小型兒童遊樂場。山上視野遼闊，可以望到去黑沙海灘。

媽祖塑像 
山上面個塑像1997年落成，19.99米高，連基座總高度近30米，造價逾870萬澳門幣，由澳門畫家梁晚年設計，喺北京曲陽縣塑造，總重量逾七百噸。塑像具有中國唐代女性形象，因以漢白玉塑成，故此全身純白，面向澳門半島，寓意爲澳門賜福祛難。

澳門地理